【逃犯條例】微博發表意見遭鬧爆 李佳芯:抒發情感冇問題!
撰文:吳子生
出版:更新:
李佳芯(Ali)今日(18/6)出席在葵涌香港癌症基金會服務中心舉行的無綫劇集《白色強人》「醫者仁心.勿忘初衷」造勢活動。Ali笑言翻看自己在劇中表現,覺得自己演技仍有進步空間:「睇晒成套劇真係冇乜點笑,成套劇都好Cool,我覺得有好多位都可進步好啲,例如係用聲個方面都可以再實啲嘅。」
【逃犯條例】IG貼文籲港人登記做選民 李佳芯:把票留在自己手!
提到《逃犯條例》修訂引起軒然大波,其中6月12日舉行的示威活動更演變成警民衝突,警方共發射了150枚催淚彈,及若干布袋彈、橡膠子彈,引起國際社會關注。Ali不久之後在微博發布貼文:「內心是什麼,所看出的便是什麼。每當遇事不順心,看人不順眼,想想。道路之闊窄多寡,在於心胸。少一點憎惡,多一點愛心,世界也因而漂亮。有時候,扭曲了的不是世界、是人心。」有網民睇完後便留言力撐偶像意見,亦有網民對號入座鬧爆Ali支持「港獨」。
對此,Ali接受《香港01》訪問時說:「希望我社交網站除了放廣告及工作之餘,亦都想抒發一啲個人情感,我一向都會Post啲感受性嘅嘢多,可能真係呢排真係有啲敏感,所以我Post乜嘢都俾人鬧,只能夠講佢哋對號入座,唔同嘅人有唔同嘅心態對號入座,咁所以我覺得冇得可以控制。」
Ali又直言無愧於心:「我覺得我問心無愧,我一直都係咁㗎啦,點解你哋之前唔敢講,而家先嚟講?至於其他嘅嘢我唔評論,我又唔需要特別去解釋啲乜,亦都覺得唔需要。我覺得做藝人的而且確會有一啲尷尬位,如果係咁我唯有少啲喺微博Post嘢囉,但我仍會繼續喺我其他社交平台抒發自己嘅情感,唔會覺得有咩問題。」
點擊睇李佳芯社交網絡分享截圖及網民回應
+6
+5